CELEX: 32018R1909
Language: sk
Date: 2018-12-04 00:00:00
Title: Nariadenie Rady (EÚ) 2018/1909 zo 4. decembra 2018, ktorým sa mení nariadenie (EÚ) č. 904/2010, pokiaľ ide o výmenu informácií na účely monitorovania správneho uplatňovania úpravy call-off stock

7.12.2018   
               
               
                  SK
               
               
                  Úradný vestník Európskej únie
               
               
                  L 311/1
               
            
         NARIADENIE RADY (EÚ) 2018/1909
         zo 4. decembra 2018,
         ktorým sa mení nariadenie (EÚ) č. 904/2010, pokiaľ ide o výmenu informácií na účely monitorovania správneho uplatňovania úpravy call-off stock
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 113,
         so zreteľom na návrh Európskej komisie,
         po postúpení návrhu legislatívneho aktu národným parlamentom,
         so zreteľom na stanovisko Európskeho parlamentu (1),
         so zreteľom na stanovisko Európskeho hospodárskeho a sociálneho výboru (2),
         konajúc v súlade s mimoriadnym legislatívnym postupom,
         keďže:
         
                     (1)
                  
                  
                     S cieľom zabezpečiť, aby sa zjednodušenie zavedené smernicou Rady 2006/112/ES (3), pokiaľ ide o úpravu call-off stock, mohlo dôkladne monitorovať, je potrebné, aby relevantné príslušné orgány členských štátov mali automatický prístup k údajom týkajúcim sa takýchto transakcií zhromažďovaným od zdaniteľných osôb.
                  
               
                     (2)
                  
                  
                     Berúc do úvahy, že ustanovenia uvedené v tomto nariadení vyplývajú zo zmien zavedených smernicou Rady (EÚ) 2018/1910 (4), toto nariadenie by sa malo uplatňovať od dátumu začatia uplatňovania uvedených zmien.
                  
               
                     (3)
                  
                  
                     Nariadenie Rady (EÚ) č. 904/2010 (5) by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V článku 21 nariadenia (EÚ) č. 904/2010 sa odsek 2 mení takto:
            
                        1.
                     
                     
                        písmeno c) sa nahrádza takto:
                        
                                    „c)
                                 
                                 
                                    identifikačné čísla pre DPH osôb, ktoré dodali tovar a poskytli služby uvedené v písmene b), a identifikačné čísla pre DPH osôb, ktoré predložili informácie v súlade s článkom 262 ods. 2 smernice 2006/112/ES o osobách, ktorým bolo pridelené identifikačné číslo pre DPH uvedené v písmene a);“
                                 
                              
                  
                        2.
                     
                     
                        v písmene e) sa úvodná časť nahrádza takto:
                        
                                    „e)
                                 
                                 
                                    celková hodnota dodaného tovaru a poskytnutých služieb uvedených v písmene b) od každej osoby uvedenej v písmene c) každej osobe, ktorej pridelil identifikačné číslo pre DPH iný členský štát, a pre každú osobu, ktorá predložila informácie v súlade s článkom 262 ods. 2 smernice 2006/112/ES, jej identifikačné číslo pre DPH a informácie, ktoré predložila o každej osobe, ktorej pridelil identifikačné číslo pre DPH iný členský štát, za týchto podmienok:“
                                 
                              
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. decembra 2018
            
               
                  Za Radu
               
               
                  predseda
               
               H. LÖGER
            
         
         
            (1)  Stanovisko z 3. júla 2018 (zatiaľ neuverejnené v úradnom vestníku).
         
            (2)  Ú. v. EÚ C 283, 10.8.2018, s. 35.
         
            (3)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
         
            (4)  Smernica Rady (EÚ) 2018/1910 zo 4. decembra 2018, ktorou sa mení smernica 2006/112/ES, pokiaľ ide o harmonizáciu a zjednodušenie určitých pravidiel v systéme dane z pridanej hodnoty pre zdaňovanie obchodu medzi členskými štátmi (pozri stranu 3 tohto úradného vestníka).
         
            (5)  Nariadenie Rady (EÚ) č. 904/2010 zo 7. októbra 2010 o administratívnej spolupráci a boji proti podvodom v oblasti dane z pridanej hodnoty (Ú. v. EÚ L 268, 12.10.2010, s. 1).